Frontálny systém už postúpil aj nad naše územie. Prináša zrážky, ktoré sú najmä na severe aj výdatnejšie.
Výrazné zrážkové pole už dorazilo na územie Slovenska. Na viacerých miestach severozápadného a severného Slovenska momentálne pri teplotách cez +5 °C prší.
Počas noci budú teploty klesať a od stredných polôh začne snežiť. Očakávame, že do rána napadne v stredných polohách severného Slovenska do 5 cm snehu, vo vysokohorskom prostredí to bude aj okolo 20 centimetrov.